钦定古今图书集成/明伦汇编/闺媛典/第027卷 > 皇清 > 施于身妻严氏
## 钦定古今图书集成/明伦汇编/闺媛典/第027卷 > 皇清 > 施于身妻严氏

按《云南府志》：“严氏，施于身妻于有明崇祯丙子，适施甫七月，施以公车赴礼闱不第，除仙居令。值流寇猖獗，道路阻绝，严茕茕独处，率诸婢针黹以养翁姑。逮沙酋陷滇，翁姑相继殁，严拮据殡葬，为夫弟婚冠，授以家事。值兵戈抢攘，屡与死期，婢仆防视得免。”

国朝辛丑，于身始归，感其德，敬礼终身。